Cvičenie z predmetov: **Regionálna geografia Slovenska, štvrtok 12:20-13.50 (B1-480, 1mupGEx)**

Podmienky: Cvičenie tvorí **30% celkového hodnotenia predmetu**. Získané hodnotenie v podobe bodov si študent prenesie ku skúške, kde sa sčíta s bodovým ziskom zo skúšky. Podmienkou pripustenia ku skúške je získať minimálny počet, čo predstavuje 0,5 bodu z 3 bodov. Hodnotenie je škálované pol bodovou stupnicou.

Počas semestra sa budú písať **štyri celoročníkové testovania** sumarizujúce prebraté témy na cvičeniach. Testovania predstavujú **70% hodnotenia cvičenia**. Testovania sa uskutočnia v dopredu dohodnutých termínoch, ktoré sú zverejnené na stránke [www.regionalnagegrafia.sk](http://www.regionalnagegrafia.sk) na príslušnom mieste.

Zvyšných 30% hodnotenia cvičenia bude predstavovať práca na cvičení v podobe:

**15%** vypracovanie zadaného **FG profilu** na každé cvičenie, jeho prezentácia a aktívna účasť pri ostatných projektoch počas cvičenia

**15%** vypracovanie zadaného **HG projektu** na každé cvičenie, jeho prezentácia a aktívna účasť pri ostatných projektoch počas cvičenia

**Účasť** na cvičeniach je **POVINNÁ**. Dve ospravedlnené absencie počas semestra sú akceptovateľné, tretia diskvalifikuje študenta. Absencia = fyzická neúčasť na cvičení, resp. nepripravenosť na cvičenie. V prípade absencie v čase priebežného testovania, študent nemá nárok na náhradný termín. Pripravenosť na cvičenie znamená mať pripravený spracovaný profil/projekt s témou na aktuálny týždeň. Je potrebné ho poslať na [michal.noga@uniba.sk](mailto:michal.noga@uniba.sk) najneskôr do dňa cvičenia do **8.00** vo formáte programov Microsoft Word, Excel alebo Powerpoint.

*Priložený súbor* ***pomenujte*** *vlastným priezviskom a do predmetu mailu* ***vždy*** *píšte GEOSR cvičenie*

**FG Profil** – študent bude spracovávať počas semestra pridelené profily podľa kľúča v tabuľke zverejnenej na [www.regionalnageografia.sk](http://www.regionalnageografia.sk) resp. poslaného na osobný email. Študent musí na každé cvičenie mať spracovanú a pripravenú aktuálnu tému v podobe prezentácie v programe PowerPoint v požadovanej obsahovej, rozsahovej aj formálnej kvalite podľa inštrukcií cvičiaceho.

**HG Projekt** – študent bude počas semestra pracovať na svojich pridelených regiónoch. Študent musí na každé cvičenie mať spracovanú a pripravenú aktuálnu tému v podobe prezentácie v programe PowerPoint v požadovanej obsahovej, rozsahovej aj formálnej kvalite podľa inštrukcií cvičiaceho. Všetky relevantné údaje na úrovni okresu, je potrebné porovnávať s priemerom príslušného kraja a priemerom za SR.

Povinnou časťou cvičení je aj vypracovanie **8 podkladových máp** vo formáte A4**,** ktoré bude musieť študent vypracovať a priebežne odovzdávať na kontrolu podľa inštrukcií.

Podkladové mapy:

FG Mapy: **1)** Geomorfologické celky a ich zaradenie do geomorfologických oblasti, **2)** Geologická stavba do kvartéru, **3)** Riečna sieť s vyznačením povodí + jazerá a vodné nádrže, **4)** Ochrana prírody – NP,CHKO, územia RAMSARSKÉHO DOHOVORU, UNESCO (prírodné)

HG Mapy: **5)** podkladová mapa SR - Administratívne členenie - (štátne, krajské, okresné hranice) a mestá s popismi **6)** podkladová mapa okresy SR – Religiózna štruktúra obyvateľstvo – a) podiel obyvateľov rímsko-katolíckeho vyznania b) podiel obyvateľov evanjelickej cirkvi augsburského vyznania, c) podiel obyvateľov bez vyznania, d) podiel obyvateľov reformovanej cirkvi, pravoslávnych a gréckokatolíkov (kartodiagram v jednej mape) **7)**podkladová mapa vlastný kraj – Priemysel a orná pôda– celá odvetvová štruktúra (kartodiagram), stupeň zornenia – kartogram **8)** podkladová mapa SR -Doprava – cestná sieť (I. trieda, diaľnice, rýchlostné cesty), železničná sieť+ vyznačené medzinárodné koridory, letiská

**Harmonogram cvičení:**

|  |  |  |
| --- | --- | --- |
| 1. cvičenie **26.9.2018** | Úvod (inštrukcie, zadelenie projektov) |  |
| 2. cvičenie **3.10.2018** | Poloha (FG profil), geologická stavba | matematicko-geografická poloha profilu, poloha vzhľadom na nadmorskú výšku (priečny profil územia), geomorfologické celky a oblasti, geologický vývoj - geologické jednotky, horninové zloženie (+vek) |
| 3. cvičenie **10.10.2018** | **Odovzdanie Mapy 1 a 2 +** Reliéf | morfoštruktúry a morfoskulptúry (formy reliéfu) |
| 4. cvičenie **17.10.2018** | **Test 1 +** Klíma, vodstvo | priemerná teplota vzduchu v januári a júli, priemerná ročná teplota vzduchu, priemerný ročný úhrn zrážok, klimatické oblasti, názvy vodných tokov + vodný režim, povodie, jazerá a umelé vodné nádrže, podpovrchové vody |
| 5. cvičenie **24.10.2018** | **Mapa 3 +** Pôdy, rastlinstvo | pôdne druhy, pôdne typy (zonálne, azonálne), potenciálna prirodzená vegetácia (vegetačné stupne). fytogeografické členenie |
| 6. cvičenie **7.11..2018** | **Test 2 +** Živočíšstvo, ochrana krajiny | zoogeografické členenie, živočíšne spoločenstvá, veľkoplošné a maloplošné chránené územia |
| 7. cvičenie **14.11.2018** | **Mapa 4 +** Poloha (okres), obyvateľstvo | matematická poloha - hlavné rovnobežky, poludníky, dôležité aspekty polohy v konkrétnych okresoch (vzhľadom na nadmorskú výšku, riečnu sieť, historickogeografická poloha – vývoj administratívneho členenia územia okresu, poloha vzhľadom na historické regióny a pod.), vývoj počtu obyvateľov, hustota obyvateľstva, prirodzený pohyb , mechanický pohyb, celkový pohyb, štruktúra obyvateľstva podľa pohlavia a veku; národnostná, religiózna a vzdelanostná štruktúra |
| 8. cvičenie **21.11.2018** | **Mapa 5 a 6 +** Sídla, hospodárstvo (úvod) | história osídlenia, veľkostné kategórie príp. funkcie obcí (miest), poloha obcí vzhľadom na prírodné celky a dopravnú infraštruktúru, morfológia sídiel, charakteristika rozptýleného osídlenia (ak sa na území vyskytuje), historický vývoj a transformácia hospodárstva, ekonomická aktivita obyvateľstva (zamestnanosť, nezamestnanosť – vývoj a faktory) |
| 9. cvičenie **28.11.2018** | **Test 3 +** Poľnohospodárstvo | poľnohospodárstvo - aktuálny stav (stupeň zornenia, stupeň poľnohospodárskeho využitia, štruktúra rastlinnej a živočíšnej výroby) |
| 10. cvičenie **5.12.2018** | **Mapa 7 +** Priemysel | odvetvová štruktúra priemyslu, charakteristika najväčších zamestnávateľov v regióne a podnikov podľa tržieb |
| 11. cvičenie **12.12.2018** | **Test 4 +** Doprava | cestná, železničná, letecká, vodná, potrubná a kombinovaná doprava (ktoré sú relevantné pre dané územie) |
| 12. cvičenie **19.12.2018** | **Mapa 8 +** Cestovný ruch | regióny cestovného ruchu - kategória, predpoklady CR – lokalizačné, realizačné (vybavenosť), vysoké školstvo |

**Cvičiaci:**

Mgr. Michal Noga

Katedra regionálnej geografie, ochrany a plánovania krajiny

Miestnosť B1-551

Konzultačné hodiny: pondelok, streda 9:00-11:30

E-mail: [michal.noga@uniba.sk](mailto:michal.noga@uniba.sk)